Document ID: 31992R3527

ΚΑΝΟΝΙΣΜΟΣ (ΕΟΚ) αριθ. 3527/92 ΤΗΣ ΕΠΙΤΡΟΠΗΣ της 7ης Δεκεμβρίου 1992 για τροποποίηση του κανονισμού (ΕΟΚ) αριθ. 2062/80 για τον καθορισμό των όρων και της διαδικασίας χορήγησης και αφαίρεσης της αναγνώρισης των παραγωγών στον τομέα των αλιευτικών προϊόντων και των ενώσεών τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 105/76 του Συμβουλίου της 19ης Ιανουαρίου 1976 σχετικά με την αναγνώριση των οργανώσεων των παραγωγών στον τομέα των αλιευτικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3940/87 της Επιτροπής (2), και ιδίως το άρθρο 2 παράγραφος 2,
Εκτιμώντας:
ότι ο κανονισμός (ΕΟΚ) αριθ. 105/76 προβλέπει ότι προϋπόθεση για τη χορήγηση της αναγνώρισης σε μια οργάνωση παραγωγών, είναι η επαρκής οικονομική δραστηριότητά της, με ελάχιστο όγκο παραγωγής-
ότι ο κανονισμός (ΕΟΚ) αριθ. 2062/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 685/90 (4), καθόρισε τον ελάχιστο όγκο της ετήσιας παραγωγής μιας οργάνωσης παραγωγών με βάση τη μέθοδο αλιείας που ασκείται κυρίως από τα μέλη της-
ότι οι συνθήκες παραγωγής της αλιείας, διαφέρουν κυρίως από τη μια περιοχή στη άλλη- ότι η απομακρυσμένη θέση ορισμένων ιχθυότοπων από τους λιμένες εκφόρτωσης μπορεί να αυξήσει τη μέση διάρκεια των εξόδων των μελών των οργανώσεων παραγωγών που είναι εγκατεστημένα στους λιμένες αυτούς- ότι τα μέτρα περιορισμού της αλιευτικής προσπάθειας εμποδίζουν, στην περίπτωση αυτή, τους παραγωγούς ν' αυξήσουν τον όγκο των αλιευμάτων τους- ότι είναι ιδιαίτερα σκόπιμο, να ενθαρρυνθεί η οργάνωση της παραγωγής στις ζώνες όπου η αλιευτική δραστηριότητα ασκείται υπό συνθήκες δυσχερείς- ότι πρέπει, επομένως, να επιτραπεί στα κράτη μέλη να προσαρμόσουν τους ελάχιστους όγκους παραγωγής ορισμένων τύπων αλιείας εντός ορισμένων ορίων, στις συνθήκες της περιοχής-
ότι πρέπει να τροποποιηθεί, για το σκοπό αυτό, ο κανονισμός (ΕΟΚ) αριθ. 2062/80-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 2 του κανονισμού (ΕΟΚ) αριθ. 2062/80 προστίθεται η ακόλουθη τρίτη περίπτωση:
"- χαμηλότερους ελάχιστους όγκους για τις οργανώσεις των οποίων τα μέλη πραγματοποιούν εξόδους μέσης διάρκειας μεγαλύτερης των εννέα ημερών, λόγω της απομακρυσμένης θέσης των αλιευτικών ζωνών από τους λιμένες εκφόρωσης. Οι ελάχιστες αυτές ποσότητες δεν μπορούν, ωστόσο, να είναι χαμηλότερες από 8 000 τόνους εκφορτωθέντος βάρους ανά έτος."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 1992.

Labels: 7
6